Bugøynes
Store norske leksikon,Geografi,Norges geografi,Troms og Finnmark,Sør-Varanger
Bugøynes er en tettbebyggelse og fiskevær innenfor Bugøya på sørsiden av Varangerfjorden i Sør-Varanger kommune, Troms og Finnmark fylke.
Tettstedet har fiskebruk, slipp og steintak for Statens havnevesen. Det er ei god havn. I de senere år har kongekrabbe gitt gode inntekter. En stor del av befolkningen er finsktalende. Bugøynes kirke ble innviet i 1989. Bugøynes er det eneste stedet i landet der det vokser polarflokk, som er lokalisert i hovedsak til kirkegården.Bugøynes var ett av svært få steder i Finnmark som ikke ble ødelagt under andre verdenskrig, og derfor er eldre bygninger bevart. Les mer i Store norske leksikon Sør-Varanger Troms og Finnmark Varangerfjorden